stanford-oval/wikipedia huggingface dataset:
קומייל ננג'יאני

| --- | --- |

ננג'יאני בכנס קומיקון בסן דייגו, 2019
 לידה:  2 במאי 1978 (בן 46) קראצ'י, פקיסטן 
 מדינה:  פקיסטן, ארצות הברית 
 השכלה:  קולג' גרינל  בית ספר קראצ'י 
 תקופת הפעילות:  מ-2008 
 השקפה דתית:  אתאיזם 
 בן או בת זוג:  אמילי ו. גורדון (2007–?) 
 פרסים והוקרה:  טיים 100 (2018)  פרס אינדפנדנט ספיריט 
 
קומייל ננג'יאני (בסינדית: ڪميل علي نانجياني; נולד ב-2 במאי 1978) הוא קומיקאי, שחקן ותסריטאי פקיסטני-אמריקאי. ננג'יאני ידוע בעיקר בזכות תפקידו כדינש בסדרה הקומית של HBO "עמק הסיליקון" (אשר הופקה במקור בין השנים 2014 עד 2019) ובשל חלקו בכתיבת התסריט לסרט הקומדיה הרומנטית "The Big Sick" משנת 2017, בו הוא גם מככב. על כתיבת התסריט לסרט זה יחד עם אשתו, אמילי גורדון, היה ננג'יאני מועמד לפרס אוסקר לתסריט המקורי הטוב ביותר. בשנת 2018, מגזין "טיים" כינה את ננג'יאני כאחד מ-100 האנשים המשפיעים ביותר בעולם.
ננג'יאני דיבב בעבר גם את דמותו של פריסמו בסדרת האנימציה "הרפתקאות פין וג'ייק" וכיכב גם בסדרת הטלוויזיה של ערוץTNT "פרנקלין ובאש, ובסדרת הטלוויזיה "Newsreaders" של רשת הכבלים האמריקנית Adult Swim. ננג'יאני הנחה בעבר גם את התוכנית "The Meltdown with Jonah and Kumail" בערוץ קומדי סנטרל ושיחק בתפקידים שונים בסדרה הקומית האמריקנית "פורטלנדיה". בשנת 2021 כיכב ננג'יאני גם את דמות של קינגו הנצחי בסרט גיבורי העל של אולפני מארוול "נצחיים" אשר מתרחש ביקום הקולנועי של מארוול.
פילמוגרפיה > סרטי קולנוע

| שנה | שם הסרט | תפקיד | הערות |
| --- | --- | --- | --- |
| 2010 | Life as We Know It | סיימון |  |
| 2012 | The Five-Year Engagement | שף פקיסטני |  |
| 2013 | מלכי הקיץ | גארי איש המשלוחים |  |
| 2013 | Hell Baby | איש הכבלים |  |
| 2013 | Bad Milo | בובי |  |
| 2014 | The Last of the Great Romantics | ג'ורג' |  |
| 2014 | סקס טייפ | פוניט |  |
| 2015 | Loaded | רזה |  |
| 2015 | מכונת זמן בג'קוזי 2 | בראד |  |
| 2015 | פרזנו | דיימון |  |
| 2015 | Hello, My Name Is Doris | נאסיר |  |
| 2015 | Hell and Back | דייב השד | דיבוב |
| 2015 | צמרמורת | מנהל עבודה |  |
| 2016 | Central Intelligence | ג'ארד, מאבטח בנמל התעופה | הופעת קמע |
| 2016 | מייק ודייב מחפשים דייט | קיאנו |  |
| 2016 | Brother Nature | ריגלמן |  |
| 2016 | Flock of Dudes | רו |  |
| 2016 | The Late Bloomer | ריץ' |  |
| 2017 | The Big Sick | קומאייל ננג'יאני | כיכב בתפקיד הראשי ובנוסף גם השתתף בכתיבה והיה מפיק בפועל |
| 2017 | Fist Fight | השוטר מההאר |  |
| 2017 | A Happening of Monumental Proportions | נציג משאבי אנוש פרי |  |
| 2017 | סרט לגו נינג'גו | ג'יי | דיבוב |
| 2018 | Duck Butter | ג'ייק |  |
| 2019 | שוטר על הדרך | סטו פראסד |  |
| 2019 | סגברים בשחור: אינטרנשיונל | פאוני | דיבוב |
| 2020 | דוליטל | פלימטון | דיבוב |
| 2020 | The Lovebirds | ג'יבראן | שיחק ובנוסף גם היה מפיק בפועל |
| 2021 | נצחיים | קינגו |  |
| 2023 | סיפור הברווזים | מאק | דיבוב |
| 2024 | מכסחי השדים: אימפריה קפואה | נאדים ראזמאדי |  |
| 2026 | הרוע שבפנים 6 |  |  |
| TBA | Ella McCay |  |  |
פילמוגרפיה > משחקי וידאו

| שנה | שם המשחק | תפקיד |
| --- | --- | --- |
| 2013 | The Walking Dead: Season Two (אנ') | רג'י |
| 2017 | Mass Effect: Andromeda (אנ') | ג'רון טאן |
| 2017 | Middle-earth: Shadow of War | האגוניזר |
פרסים ומועמדויות

| שנה | ארגון | קטגוריה | הפרויקט שזכה למועמדות | התוצאה הסופית |
| --- | --- | --- | --- | --- |
| 2017 | פרס אוסקר | פרס אוסקר לתסריט המקורי הטוב ביותר | The Big Sick | מועמדות |
| 2017 | פרסי איגוד מבקרי הקולנוע האמריקאי | התסריט המקורי הטוב ביותר | The Big Sick | מועמדות |
| 2017 | פרסי איגוד מבקרי הקולנוע האמריקאי | השחקן הטוב ביותר בקומדיה | The Big Sick | מועמדות |
| 2017 | אגודת מבקרי הקולנוע של דטרויט | התסריט הטוב ביותר | The Big Sick | מועמדות |
| 2017 | אגודת מבקרי הקולנוע של דטרויט | האנסמבל הטוב ביותר | The Big Sick | מועמדות |
| 2017 | Kanbar Award for Storytelling | Kanbar Award for Storytelling | The Big Sick | זכייה |
| 2017 | פרסי גות'הם | התסריט הטוב ביותר | The Big Sick | מועמדות |
| 2017 | איגוד מבקרי הקולנוע באזור וושינגטון די.סי | התסריט המקורי הטוב ביותר | The Big Sick | מועמדות |
| 2017 | פרס אינדפנדנט ספיריט | התסריט הראשון הטוב ביותר | The Big Sick | זכייה |
| 2017 | פרס NAACP Image | כתיבה יוצאת דופן בסרט קולנוע | The Big Sick | מועמדות |
| 2017 | פרס גילדת שחקני המסך | הופעה יוצאת מן הכלל של צוות שחקנים בסרט קולנוע | The Big Sick | מועמדות |
| 2017 | פרסי בחירת מבקרי הטלוויזיה | שחקן המשנה הטוב ביותר בסדרה קומית | עמק הסיליקון | מועמדות |
| 2017 | פסטיבל הסרטים הבין-לאומי בסן דייגו | פרס המחבר |  | מועמדות |
| 2019 | פרס אמי לבידור בפריים טיים | שחקן אורח מצטיין בסדרת דרמה | אזור הדמדומים | מועמדות |
| 2021 | פרס NAACP Image | כתיבה יוצאת דופן בסדרה קומית | הפרק "The Rock" (בסדרה "Little America") | מועמדות |
| 2021 | פרס אינדפנדנט ספיריט | סדרת הטלוויזיה החדשה הטובה ביותר אשר מבוססת על תסריט | Little America | מועמדות |
| 2021 | פרס באפט"א לטלוויזיה | פרס באפט"א לטלוויזיה לתוכנית הבין-לאומית הטובה ביותר | Little America | ההחלטה עדיין לא התקבלה |
תחנת הרכבת בת ים – קוממיות

#invoke:תבנית מידע
תחנת הרכבת בת ים – קוממיות היא תחנת רכבת במסילת תל אביב – פלשת. אמנם התחנה נקראת בת ים - קוממיות, אך היא נמצאת בתחומה השיפוטי של חולון, על מחלף קוממיות אשר מקשר בין שתי הערים לנתיבי איילון. התחנה משרתת את תושבי האזור הדרומי של חולון, הכולל את שכונות קריית בן-גוריון, קריית רבין, ג'סי כהן, וקריית מיכה בחולון, וכן את תושבי האזור הדרום-מזרחי של בת ים בו נמצאת שכונת רמת הנשיא.
בסמוך לתחנה שנחנכה ב-25 בספטמבר 2011, הוקם חניון המשרת מכוניות נוסעים וכלי רכב דו-גלגליים.
בתחנה זו הותקנה מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
במהלך מלחמת חרבות ברזל ב-2024, נסגרה התחנה בעקבות מאבטחים שיצאו למילואים להילחם בצפון נגד ארגון חזבאללה. לאחר שהושגה הפסקת אש בצפון, התחנה חזרה לפעול בשירות מלא.
מבנה התחנה

אולם הנוסעים נבנה בתוואי הכביש העירוני. בתחנה ישנה מסילת רכבת כפולה בין נתיבי איילון, כאשר לכל מסילה יש רציף צד.
שירות הרכבות בתחנה

זוהי תחנת ביניים בקו אשקלון - הרצליה.
בשעות השיא עוצרות בתחנה שלוש רכבות בשעה בכל כיוון, כאשר שתיים מגיעות עד לאשקלון ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון.
| 0 | 1 | 2 |
| --- | --- | --- |
|  | קו הרכבת אשקלון — הרצליה (קו השרון - אשקלון)  אשקלון • אשדוד – עד הלום • יבנה – מערב • ראשון לציון – משה דיין • בת ים – קוממיות • בת ים – יוספטל • חולון – וולפסון • צומת חולון • תל אביב – ההגנה • תל אביב – השלום • תל אביב – סבידור מרכז • תל אביב האוניברסיטה - אקספו • בני ברק – רמת החייל • פתח תקווה – קריית אריה • פתח תקווה – סגולה • ראש העין – צפון • כפר סבא – נורדאו • הוד השרון – סוקולוב • רעננה – דרום • רעננה – מערב • הרצליה |  |
ראו גם

תחבורה בבת ים
גשר התנאים
הערות שוליים

↑  נסיעת המבחן של הרכבת החשמלית בטבעת השרון, בעמוד הפייסבוק של שבתשתיות, 19 בנובמבר 2021
תרשים התחנה
רוג'רו פסקווארלי

| --- | --- |

רוג'רו פסקווארלי, 2016
 לידה:  10 בספטמבר 1993 (בן 31) פסקארה, אברוצו איטליה
 סוגה מועדפת:  מוזיקת פופ 
 מדינה:  איטליה 
 תקופת הפעילות:  מ-2010
 עיסוק:  שחקן, זמר, מנחה טלוויזיה, רקדן
 פרופיל ב-IMDb
 
רוג'רו פסקווארלי (באיטלקית: Ruggero Pasquarelli;‏ נולד ב-10 בספטמבר 1993) הוא שחקן וזמר איטלקי. ב-2010 השתתף בעונה הרביעית של הגרסה האיטלקית של "אקס פקטור". מוכר גם בתור מי שגילם את פדריקו בסדרה הארגטינאית של ערוץ דיסני "ויולטה", את מטאו בלסאנו בסדרה "סוי לונה" ואת טורו בסדרה "ארגנטינה, ארץ האהבה והבגידות".
ביוגרפיה

פסקווארלי נולד ב-1993 בצ'יטה סנט'אנג'לו, בנפת פסקארה שבאברוצו, לאנטונלה וברונו פסקווארלי. יש לו אח צעיר ממנו, לאונרדו פסקווארלי. ב-2004 למד בבית ספר למשחק.
בשנים 2009–2010 היה חלק מלהקת "אנולונגו 65013", בה רוג'רו נתן את הקול הגברי בלהקה; הלהקה ניגנה בעיקר קאברים של שירים.
בספטמבר 2010 נכנס לתחרות "אקס פקטור" בקבוצה של מרה מאיונקי, בקטגוריה של הגברים מתחת לגיל 24. ב-2012 נבחר לשחק בעונה הראשונה של "ויולטה", ובשל כך נאלץ לעבור לגור בארגנטינה וללמוד ספרדית במרץ 2012 כדי לגלם את פדריקו. הוא המשיך את התפקיד שלו בעונה השנייה (2013) והשלישית (2014–2015).
ב-2013 וב-2014 השתתף במסע ההופעות של "ויולטה" בספרד, בצרפת ובאיטליה, וב-2015 במסע ההופעות "ויולטה לייב" בגרמניה, בספרד, בצרפת, באיטליה, בפולין, בפורטוגל ובעוד ארצות רבות.
ב-2016 החל לשחק בסדרה החדשה של ערוץ דיסני "סוי לונה", בתפקיד מתאו בלסאנו, אותו גילם במשך שלוש עונות. ב-28 בנובמבר 2017 הסתיימו הצילומים לעונה השלישית.
בשנת 2019 שיחק בטלנובלה התקופתית הארגנטינאית "ארץ אהובה" (Argentina, tierra de amor y venganza) בתפקיד טורו, לצד אאוחניה סוארס, גונסלו הרדיה ובנחמין ויקוניה.
ב-2019 הוציא סינגלים שזכו להצלחה בספוטיפיי וביוטוב. הראשון יצא ביוני 2019, Probablemente (בעברית: "סביר להניח"), והופיעה איתו בקליפ הזמרת דנה פאולה. הוא זכה להצלחה רבה בערוץ דיסני הלטיני וערך סיבוב הופעות מורחב גם ברחבי אירופה.
בספטמבר יצא הסינגל השני No Te voy a fallar ("לא אפשל").
באוקטובר שיתף פעולה יחד עם להקת "MYA" יחד עם חברו הטוב אגוסטין ברנסקוני ששיחק איתו בסוי לונה, הוציאו יחד את השיר "apenes son Las 12" (בעברית: בקושי 12). וביולי 2020 יצא השיר "Puede" ((בעברית: "יכול"), בספטמבר 2020 יצא השיר "Bella" (בעברית: יפה). ב-19 בנובמבר 2020 יצא השיר "Dos Extraños" (בעברית: "שני זרים"). בדצמבר 2020 הוציא את השיר "Mil Razones" (אלף סיבות).
ביוגרפיה > חיים אישיים

פסקווארלי היה בן זוגה של השחקנית הארגנטינאית קנדלריה מולפסה, אותה הכיר על סט הסדרה "ויולטה". יחד הם ניהלו ערוץ יוטיוב מצליח בשם "Ruggelaria" (שילוב השמות של שניהם), ובו הם העלו סרטונים זוגיים. באוקטובר 2020 נפרדו לאחר שש שנות זוגיות.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | אקס פקטור | מתמודד |  |
| 2011 | Social Kings | הוא עצמו |  |
| 2011 - 2012 | In Tour | תום |  |
| 2012 - 2015 | ויולטה | פדריקו פסיני |  |
| 2015 - 2018 | סוי לונה | מתאו בלסאנו |  |
| 2019 | ארץ אהובה | טורו |  |
| 2022 | Supernova | ג'ון | 4 פרקים |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2016 | פרסי בחירת הילדים של ניקלודיאון קולומביה | שחקן השנה | סוי לונה | זכייה |
| 2016 | פרסי בחירת הילדים של ניקלודיאון ארגנטינה | שחקן השנה | סוי לונה | זכייה |
| 2017 | פרסי בחירת הילדים של ניקלודיאון קולומביה | שחקן השנה | סוי לונה | זכייה |
| 2017 | פרסי בחירת הילדים של ניקלודיאון ארגנטינה | שחקן השנה | סוי לונה | זכייה |
מרגים ברישה

מרגים ברישה (באלבנית: Mërgim Berisha; נולד ב-11 במאי 1998) הוא כדורגלן גרמני, המשחק בעמדת החלוץ באאוגסבורג, בהשאלה מהופנהיים, ובנבחרת גרמניה.
קריירת מועדונים

ברישה נולד בברכטסגאדן, שבגרמניה, להורים קוסובנים אלבנים מקוסובו. הוא תוצר מחלקת הנוער של רד בול זלצבורג, וב-7 בנובמבר 2014 הוא ערך את הופעת הבכורה שלו בקבוצה הבוגרת כשחקן של קבוצת הבת של המועדון, ליפרינג, כאשר נכנס כמחליף בדקה ה-78 במשחק מול מטרסבורג. כעבור 50 שניות מרגע כניסתו לכר הדשא, הוא כבש את שער הבכורה שלו בקריירה הבוגרת בגיל 16, חמישה חודשים ו-27 ימים בלבד.
לאחר שלוש עונות במדי ליפרינג, הוא חתם על חוזה ברד בול זלצבורג בינואר 2017 עד ליוני 2020. ב-3 באפריל 2017, הוא ערך את הופעת הבכורה שלו בבונדסליגה האוסטרית, כשנכנס כמחליף בדקה ה-77 במשחק מול ריינדורף אלטאך. הוא עזר לקבוצת הנוער של המועדון לזכות בליגת האלופות לנוער בעונת 2016/17, כאשר הוא סיים את הקמפיין עם שבעה כיבושים.
ב-21 באוגוסט 2017, ברישה הושאל עד לתום העונה לל.א.ס.ק. לינץ. חמישה ימים לאחר מכן, הוא כבר ערך את הופעת הבכורה שלו במדי הקבוצה בהפסד החוץ 1–0 לראפיד וינה. את אותה העונה הוא סיים עם 18 הופעות, כשבהן הספיק להבקיע חמישה שערים.
לאחר השאלה בלינץ, הוא יצא להשאלה נוספת, הפעם לפ.צ. מגדבורג הגרמנית, שבמדיה שיחק כחצי שנה. בתום תקופת ההשאלה הקצרה, הוא שב לזלצבורג. לעומת זאת, ב-10 בינואר 2019, הוא הושאל לאלטאך. באלטאך רשם ברישה תקופה טובה, אך בינואר 2020 חזר מההשאלה לרד בול זלצבורג. עד מהרה השתלב ברישה בקבוצה, וזכה עמה בדאבל מקומי, וכך גם בעונת 2020/21, בה זכה שוב בדאבל, ואף הבקיע 14 שערי ליגה, ושער בניצחון 0–3 בגמר הגביע האוסטרי על ל.א.ס.ק. לינץ.
את עונת 2021/22 החל ברישה ברד בול זלצבורג, אך לקראת סיום חלון ההעברות של הקיץ חתם בפנרבחצ'ה מליגת העל הטורקית בכדורגל על חוזה לארבע שנים. ברישה סיים עונה מלאה בפנרבחצ'ה והבקיע בה ארבעה שערי ליגה, וקבוצתו סיימה במקום השני. את עונת 2022/23 החל ברישה בפנרבחצ'ה, אך הושאל בתחילתה לעונה אחת לאאוגסבורג מהבונדסליגה, עם אופציה לרכישה. באותה עונה הבקיע ברישה תשעה שערי ליגה, וסיים עם אאוגסבורג במקום ה-15 בבונדסליגה. יכולתו הטובה אף הקנתה לו זימון בכורה לסגל נבחרת גרמניה. אאוגסבורג בחרה לממש את אופציית הרכישה מפנרבחצ'ה ביולי 2023, ושילמה על ברישה 4 מיליון אירו. כעבור חודשיים, מכרה אותו להופנהיים מהבונדסליגה, ששילמה עבורו 14 מיליון אירו. עם זאת, בעונת הבכורה שלו בהופנהיים, 2023/24, ברישה ערך 8 הופעות ליגה בלבד.
את עונת 2024/25 החל ברישה בהופנהיים וחזר להיות שחקן הרכב קבוע, אך בפגרת החורף, בינואר 2025, הושאל עד תום העונה בחזרה לאאוגסבורג.
קריירה בינלאומית

ברישה זומן לראשונה לסגל נבחרת גרמניה עד גיל 21 באוקטובר 2019, וערך בשורותיה 13 הופעות, בהן הבקיע שער אחד, בניצחון 1–4 על מולדובה במסגרת מוקדמות אליפות אירופה 2021. ברישה והנבחרת הגרמנית הצעירה העפילו לטורניר זה, וזכו בו לאחר ניצחון 0–1 בגמר על פורטוגל, במשחק בו ברישה פתח בהרכב והוחלף בדקה ה-67 על ידי יונתן בורקארדט.
במרץ 2023 זומן ברישה לראשונה לסגל נבחרת גרמניה הבוגרת, לשני משחקי ידידות, מול נבחרות פרו ובלגיה.
תארים > קבוצתיים

אליפות אוסטריה (3): 2016/17, 2019/20, 2020/21
הגביע האוסטרי (3): 2016/17, 2019/20, 2020/21
ליגת האלופות לנוער (1): 2016/17
[אליפות אירופה עד גיל 21 - 2021
הערות שוליים

↑  מרגים ברישה חותם ברד בול זלצבורג
↑  ברישה נוסף עורך את הבכורה שלו באוסטריה (באלבנית)
↑  רד בול זלצבורג היא אלופת ליגת האלופות לנוער לעונת 17–2016
↑  מרגים ברישה ממשיך במסכת ההשאלות שלו, הפעם לאלטאך
תסמונת המעי הרגיז

| --- | --- |

 תחום:  גסטרואנטרולוגיה 
 תסמינים:  כאב בטן, שלשול, עצירות, נפיחות, כאב בטן 
 טיפול:  linaclotide  trimebutine  alosetron  אדלימומאב  רמיקייד  hyoscyamine  לופראמיד  mebeverine  dicyclomine  rifaximin  alosetron  propanthelinium  מסלזין  polycarbophil calcium  lubiprostone  linaclotide  tegaserod 
 קישורים ומאגרי מידע
 eMedicine:  180389 
 MeSH:  D043183
 סיווגים
 ICD-11:  DD91.0 
 
תסמונת המעי הרגיז (באנגלית IBS - Irritable Bowel Syndrome) היא תסמונת הכוללת כאבי בטן כרוניים, חוסר נוחות ותחושת מלאות במערכת העיכול ושינויים בהרגלי היציאה.
זוהי תסמונת פונקציונלית, כלומר אין לתסמונת זו כיום הסבר אורגני (אין סימנים לקיום מחלה דלקתית במעי או הסברים אחרים שניתן להוכיחם בבדיקות שונות). שינויים בהרגלי היציאה יכולים לכלול שלשול או עצירות, והאבחנה של התסמונת נעשית על פי קריטריונים כמתואר בהמשך.
למרות שכיום אין תרופה אשר יכולה לרפא את הלוקים בתסמונת זו, קיימים מספר טיפולים שמטרתם להפחית את התסמינים. טיפולים אלו כוללים שינוי תזונתי, טיפול תרופתי והתערבות פסיכולוגית.
מספר מחלות יכולות להתייצג כתסמונת המעי הרגיז ויש לשלול אותן: מחלות כגון צליאק, אי סבילות לפרוקטוז, זיהומים לרבות זיהום על ידי פרזיטים (ג'יארדיאזיס), מחלות מעי דלקתיות שונות וכן הלאה. בשונה ממחלות אלו, בדיקות שגרתיות לאיתור בעיות במערכת העיכול לא מניבות תוצאות פתולוגיות בתסמונת המעי הרגיז, אם כי המעי יכול להיות רגיש יותר לגירויים שונים.
הסיבה המרכזית לקיומה של התסמונת אינה ידועה. קיימות מספר תאוריות, המרכזית ביניהן גורסת כי יש בעיה באינטראקציה שבין המוח למערכת העיכול.
המילונאי ראובן אלקלעי טבע במילונו את השם רְגִיזוּת ואת שם התואר רָגִיז.
אבחנה

בשנת 2006, במסגרת השינוי של הקריטריונים הקודמים (ROME II) הוצעו קריטריונים מעודכנים לאבחנת התסמונת. הקריטריונים כוללים כאבי בטן חוזרים ונשנים או חוסר נוחות בטנית הנמשכת לפחות 3 ימים בחודש במשך שלושת החודשים האחרונים לפחות, המקושרים עם שניים או יותר מהבאים:
שיפור בתסמינים לאחר יציאה
כאבי הבטן מקושרים עם שינוי בתדירות היציאות
כאבי הבטן מקושרים עם שינוי בצורת היציאות (עצירות, שלשולים)
בכל העולם, לכ־10% עד 20% מהאוכלוסייה יש תסמינים המקיימים את תסמונת המעי הרגיז. תסמונת זו נפוצה בעיקר אצל נשים (פי 2 עד 3 לעומת גברים).
תסמינים אלו נוטים לבוא ולחזור, ולעיתים להיות מלווים בתסמינים אחרים כגון פיברומיאלגיה, כאבי ראש, כאבי גב או הפרעות במערכת המין והשתן.
תסמינים קליניים

תסמונת המעי הרגיז יכולה להופיע בכל הגילאים, אם כי מרבית המטופלים מדווחים על הופעת התסמין הראשון לפני גיל 45. שלשול שאיננו כואב או עצירות כשלעצמה אינם עונים על הגדרת התסמונת, כלומר יש צורך בכאב בטן או חוסר נוחות ממשית לצורך קיום תסמונת המעי הרגיז.
כאב בטן או חוסר נוחות בטנית יכולים להשתנות מאוד מאדם לאדם או מאירוע לאירוע והשונות עצמה היא גדולה מאוד. לרוב מדובר באפיזודות חולפות של כאבי בטן, בחלקם עוויתיים, אולם הם גם יכולים להיות כאבים סטטיים וקבועים. הכאב עצמו יכול להיות עדין מספיק כדי להתעלם ממנו או להפריע ממש לקיום פעילויות היומיום הרגילות. עם זאת, כאב הבטן כשלעצמו לא מביא לבעיות כגון תת-תזונה. כאב הבטן לא מביא להפרעות בשינה, היות שהכאב קיים כמעט תמיד במהלך שעות היום ולא הלילה. עם זאת, קיימים חולים הסובלים מאוד מתסמונת זו ועלולים לדווח על קימה חוזרת ונשנית בלילה. הכאב עלול להיות מוחמר כשאוכלים או כאשר יש מצבי דחק, והוא מוקל כשיש יציאה של גזים או צואה. נשים מדווחות לעיתים על החמרה בתסמינים בתקופה שלפני קבלת הווסת או במהלך הווסת עצמה.
שינויים בהרגלי היציאות הם התסמינים העקביים ביותר אצל חולים עם תסמונת המעי הרגיז. אצל חלק מן החולים מדובר בעצירות (תת-סוג זה קרוי IBS-C). בתחילה העצירות יכולה לחלוף מעצמה, אולם לבסוף היא עלולה להיות מתמשכת ולגרור שימוש בלקסטיבים (חומרים משלשלים). חלק מהחולים מדווחים על תחושה של התרוקנות לא מלאה. אצל חולים אחרים התסמין הדומיננטי הוא שלשול (תת סוג IBS-D) בכמויות קטנות במהלך היום (ללא אפיזודות של שלשול לילי). דימום ביציאה איננו מאפיין של תסמונת המעי הרגיז (אלא אם קיימים בנוסף טחורים) ואין בעיות נוספות כגון תת-תזונה או ירידה במשקל כתוצאה מכך. החלק השלישי של החולים מקיים את תת-הסוג המעורב הכולל הן שלשולים והן עצירויות לסירוגין (IBS-M). עם זאת, קיימים שינויים תכופים וחולים עוברים בין תתי סוגים אלו באופן תדיר יחסית.
חולים רבים מתלוננים על תחושה של גזים במעיים ובטן נפוחה (אם כי בבדיקות לא נמצא שיש ריבוי גזים אצלם יותר מאשר באוכלוסייה הכללית). תלונה זו קשורה ככל הנראה לרגישות גבוהה יותר של החולים לקיום גזים במעיים ולרפלוקס של גזים חזרה אחורה (מהמעי המרוחק למעי המקורב) - אשר יכול להסביר את תחושת המלאות. ניתן להתרשם גם מהתרחבות בטנית אצל חלק מחולים אלו.
כרבע עד מחצית מן החולים עלולים להתלונן על תחושת חוסר נוחות כגון צרבת, בחילות והקאות.
ראו גם

עיכול
הפרעות אכילה
כרסת
לקטאז
ווגאבונד

| --- | --- |
  עטיפת הכרך הראשון של סדרת המאנגה
 סוגה:  אפוס, היסטוריה בדיונית, אמנויות לחימה

 מאנגה
 יוצר:  טאקהיקו אינואה
 הוצאה:  Kodansha (יפן)
 התפרסם לראשונה במגזין:  Morning (יפן)
 קהל יעד:  סיינן
 תקופת הפרסום המקורית:  3 בספטמבר 1998 – 21 במאי 2015
 מספר הכרכים שהתפרסמו:  37
ווגאבונד (ביפנית: バガボンド) היא סדרת מאנגה יפנית שנכתבה ואוירה על ידי טאקהיקו אינואה, שהתבססה על הרומן ההיסטורי "מוסאשי" מאת אייג'י יושיקאווה. המאנגה פורסמה במקור במגזין המנגה "Weekly Morning" בין השנים 1998 עד 2015. לאורך השנים הסדרה פורסמה גם ב-37 כרכים.
המאנגה מכרה לאורך השנים מעל ל-82 מיליון עותקים והיא נחשבת לאחת מסדרות המאנגה המצליחות ביותר מבחינה מסחרית בכל הזמנים.
תקציר העלילה

העלילה אשר מתרחשת במאה ה-17 מתמקדת בסיפור חייו של הלוחם הסמוראי היפני הנודע מיאמוטו מוסאשי. הסדרה מתחילה לאחר קרב סקיגהארה בשנת 1600, בו הוא וחברו הטוב מטהאצ'י הונידן, אשר היו בני נוער באותה התקופה, נלחמו בקרב והיו בצד המפסיד. השניים בורחים משדה הקרב. בהמשך הוא חוזר לכפר שלו אך הוא מואשם בבגידה על ידי התושבים ובעקבות כך הוא נאלץ לברוח. הוא מחליט להתמסר ללימוד אמנויות לחימה על מנת להפוך בבוא היום לסמוראי החזק ביותר. עלילת הסדרה מתמקדת בעיקר במסעו הפיזי והרוחני של מוסאשי אשר נלחם לאורך הדרך במספר רב של יריבים רבי עוצמה.
הדמויות הראשיות

שינמן טאקזו / מיאמוטו מוסאשי - גיבור הסדרה. הסדרה מתמקדת בחייו ובאופן בו הוא הופך מנער אלים לאחר מהסמוראים הנודעים ביותר בתולדות יפן.
סאסאקי קוג'ירו - יריבו העיקרי של מוסאשי אשר גם הוא סמוראי מיומן.
אוטסו - חברת ילדות של מוסאשי ומטהאצ'י. אוטסו הופכת לאורך הסדרה למושא אהבתו של מוסאשי.
מטהאצ'י הונידן - חבר ילדות של מוסאשי, אשר בניגוד למוסאשי, בוחר בדרך אחרת בחייו.
הערות שוליים

↑  Kosaka, Kris (7 בינואר 2017). "'Vagabond': An epic manga based on the life of a 17th-century samurai". The Japan Times. ארכיון מ-1 במאי 2019. נבדק ב-1 במאי 2019. {{cite web}}:  (עזרה)
↑  Cha, Kai-Ming; MacDonald, Heidi (30 בנובמבר 2007). "Takehiko Inoue Unveils Mural at New Kinokuniya". Publishers Weekly. ארכיון מ-1 באוקטובר 2020. נבדק ב-20 באפריל 2020. Inoue is also the mangaka (manga creator) behind the epic ongoing series, Vagabond (Viz Media), based on Japan's most revered and influential samurai warrior, Miyamoto Musashi. {{cite web}}:  (עזרה)
↑  Douresseaux, Leroy (23 באפריל 2015). "Vagabond: Volume 37 manga review". ComicBookBin. ארכיון מ-8 במאי 2021. נבדק ב-12 במאי 2020. {{cite web}}:  (עזרה)
↑  "The Official Website for Vagabond". Viz Media. ארכיון מ-26 באפריל 2019. נבדק ב-27 באוקטובר 2017. {{cite web}}:  (עזרה)
↑  コンテンツビジネス概論-12 (PDF) (ביפנית). Ritsumeikan University. 13 בדצמבר 2012. p. 12. אורכב מ-המקור (PDF) ב-22 בפברואר 2014. נבדק ב-29 בנובמבר 2013. {{cite web}}:  (עזרה)
מלבי אקספרס (סדרת טלוויזיה)

| --- | --- |
 סוגה:  קומדיה, רומנטיקה
 יוצרים:  מיקי גבע
 כותבים:  מיקי גבע
 בימוי:  בן בכר
 שחקנים:  מיקי גבע עדי הימלבלוי שחר חסון יובל שגב קותי סבג
 ארץ מקור:  ישראל
 שפות:  עברית, אנגלית, פורטוגזית
 מספר עונות:  1
 מספר פרקים:  12
 הפקה
 מפיק:  אסף נאווי
 מפיקים בפועל:  ענבל לוי
 חברת הפקה:  סומאיוקו הפקות
 עורכים:  גל זייד,  יגאל טל
 צלמים:  שי פלג
 מוזיקה:  תומר בירן, מיקי גבע
 אורך פרק:  30 דקות
 שידור
 רשת שידור בישראל:  ערוץ 10
 תקופת שידור בישראל:  18 ביולי 2013 – 28 באוקטובר 2013
 קישורים חיצוניים
 דף התוכנית ב-IMDb
 
מלבי אקספרס היא סדרת טלוויזיה קומית ישראלית משנת 2013, שנוצרה על ידי מיקי גבע ומבוססת על רומן שנכתב על ידיו בשנת 2007.
תקציר העלילה

צעיר שמוכר מלבי בנמל תל אביב כדי לכלכל את עצמו בזמן לימודי פסיכולוגיה באוניברסיטה, מתאהב באישה ברזילאית שכמעט כפולה מגילו ומחליט לבוא אחריה למולדתה. בברזיל הוא פוגש את אהבתו הנכזבת מישראל, ומתלבט בין השתיים השונות מאוד באישיותן – האחת רצינית, אפורה ושגרתית; והשנייה אקזוטית ומרגשת. על רקע כל אלה, הצעיר גם מנסה לייבא את עסקי המלבי לברזיל.
תקציר העלילה > עונה 2

ב-2022 פרסם מיקי גבע בפייסבוק שלו כי לא תהיה עונה שנייה לסדרה, אך יהיה סרט המשך שיקרא "מלבי אקספרס 2" שיצא באיזשהו שלב בעתיד. הסרט מתרחש 10 שנים אחרי מאורעות העונה הראשונה ועוקב אחרי השלישייה כשהם שבים לאיי מורו שבברזיל – הפעם ממניעים אחרים לחלוטין.
ב-2024 חשף גבע בפוסט באינסטגרם כי איבד את התסריט לעונה השנייה של הסדרה, לאחר שלטענתו נגנב מחשבו הנייד בו היה התסריט. "כמה שפלים יכולים להיות אנשים. שנתיים שלמות מחיי, טובי הרגעים שלי, שפיצי הרעיונות שלי, עשרות סשנים ספוגי זיעה יחד עם שחר, מאות פאנצ'ים שחידדתי ושייפתי, כל הלב שלנו היה בפנים. תחושת אובדן גדולה", כתב בפוסט.
באותה שנה, התארח מיקי גבע בפודקאסט "פלאשבק" ("AudioVersity – קול האוניברסיטה") וחשף שכתיבת התסריט הושלמה והסרט עתיד להצטלם במהלך 2025 וצפוי להשתחרר שנה לאחר מכן.
שחקנים > שחקנים ראשיים

אייל סלוקי (מיקי גבע) – בחור בן 24 שנוסע לברזיל אחרי בחורה ברזילאית שהתאהב בה, פותח את דוכן המג'יק מלבי המקורי יחד עם ג'וקה ומושיקו בברזיל.
דנה רייף (עדי הימלבלוי) – ישראלית שאייל פגש במפתיע בברזיל ומתאהב בה.
עומרי בן חיים "ג'וקה" (שחר חסון) – חבר של אייל ומושיקו ושותף לדוכן המלבי, סטלן החבורה ומרבה לעשן ולהיות עם בחורות.
מושיקו נקש (יובל שגב) – חבר של אייל וג'וקה, הביישן בחבורה וארוסה של גיתית, שותף לדוכן המלבי בברזיל.
רמי פטרושקה (קותי סבג) – חבר של החבורה שרק רוצה להנות מהחיים, נקלע בסיטואציות הזויות בעיקר שקורות ועוזר לפעמים.
מריה (ציצה אגורה) – בת זוגו הברזילאית של אייל שבגללה הוא נסע לברזיל.
גיתית (מיכל גבריאלוב) – ארוסתו של מושיקו.
הרב שריקי (זאב רווח) – אביו של מישל ועובד איתו, הרב של מושיקו וגיתית, נוהג הרבה פעמים לישון ולא לדבר הרבה.
מישל (אלי פיניש) – בנו של הרב שריקי, מושיקו הרבה פעמים מתקשר אליו כדי לשאול את הרב שריקי שאלות והוא עונה לו במקומו. לפעמים למושיקו יש שאלות ועבור דברים שהוא אומר לו הוא גובה לו מחיר במרמה.
דברת (רוני מרחבי) – חברה טובה של דנה, בעבר עבדה עם אייל בחברת חשמל ויצא איתו.
שחקנים > שחקנים אורחים

אבנר הגולש "אבנר'ס" (אבנר מלכה) – גולש בים מקצוען, עובד עם פטרושקה, הוא ופטרושקה עובדים על אנשים שהוא גולש גרוע אך למעשה הוא גולש טוב מאוד.
צביה בן חיים (מירב גרובר) – אמו של ג'וקה, חרידית, דומה לו בהתנהגות. הגיעה לברזיל בהפתעה בגלל יום ההולדת של ג'וקה.
אייל הקטן (אייל ברקובר) – פתח דוכן מלבי מול הדוכן של אייל בשם המלבי המקורי, בסוף הוא סגר את הדוכן שלו והוא ומריה הפכו להיות זוג.
ליאור גוטה (ליאור גוטה) – חבר של ג'וקה מהצבא, ג'וקה חשב שהוא מת כי הוא ראה שהטנק שלו נשרף בלבנון, הוא הוזה ויש לו פוסט טראומה מהצבא, הוא חושב שבברזיל יש מלא ערבים, ג'וקה מנסה להרגיע אותו ולהחזיר אותו לארץ. לבסוף הוא מתקשר לפיליפ מגנום שיחזיר אותו לארץ אך במקום זה הוא מחזיר את ג'וקה כי הוא חשב שהוא הוזה את גוטה.
פיליפ מגנום (גל זייד) – נוסע לארצות רחוקות ומחזיר אנשים שהשתגעו לישראל, ג'וקה רצה שיחזיר את חבר שלו ליאור גוטה מהצבא לישראל כי הוא השתגעגע אך בסוף פיליפ לא מאמין וחושב שהוא דמיין אותו ומחזיר במקום זה את ג'וקה.
מוטי קירשנבאום (מוטי קירשנבאום) – הגיע לברזיל לעשות כתבת תחקיר, חילץ את ג'וקה ומושיקו משבט הילידים.